La terrible guerra que s'està desenvolupant a Ucraina té tants nivells d'implicació que 
requereix una anàlisi aprofundida i en constant construcció. Només des d'una mirada 
llarga i complexa, però també al marge del soroll propagandístic i de la veritat oficial, 
podrem establir passos eficaços que ens permetin minimitzar els efectes —negatius, 
des de qualsevol prisma— que aquesta guerra portarà. 


Com a independentistes, socialistes i feministes hem de pensar quin és el paper que 
ens fa més útils per poder fer front a les consequències d'aquesta guerra. Per fer-ho, 
cal remetre'ns a les causes profundes del conflicte i fer una mirada actualitzada a la 
tradició antiimperialista i pacifista del moviment socialista, abans i més enllà de la dia- 
lèctica de la Guerra Freda. 


Les arrels profundes del conflicte cal anar-les a cercar en la caiguda de l'URSS. La des- 
integració de l'URSS, accentuada per les accions polítiques i econòmiques d'Occident, 
va donar pas al saqueig de la riquesa social i a la instauració de governs corruptes 
lligats a l'oligarquia o a l'aparell policial-militar. 


Així mateix, la retirada unilateral de l'URSS de l'est europeu no va ser corresposta per 
Occident amb una desmilitarització del continent. El marc de seguretat i cooperació eu- 
ropea proposat per Gorbatxov (la casa comuna europea) va ser bandejat enèrgicament 
pels Estats Units, amb la col-laboració del govern alemany. Aquest marc hauria pogut 
suposar la retirada nord-americana del continent europeu, la neutralitat de gran part de 
paisos europeus i un rumb diferent del procés d'integració europea. 


L'opció occidental va ser estendre les seves estructures polítiques i militars cap a l'est 
europeu. Malgrat les promeses verbals sobre la no expansió de l'OTAN a l'est, els paisos 
occidentals van anar aprofitant cada escenari de conflicte o debilitat per avançar les 
seves posicions. És en aquest escenari d'incompliment del pacte en què l'actual Rússia 
ha trobat el pretext per incomplir, al seu torn, el Memoràndum de Budapest de 1994, a 
través del qual Ucraina renunciava a la seva part de l'arsenal nuclear a canvi del res- 
pecte a la seva sobirania. 


Evidentment, no podem analitzar els conflictes interns que han viscut diversos paisos 
de l'est europeu simplement des d'una òptica de conflictes artificialment provocats per 
la intervenció estrangera. Però tampoc no podem analitzar-los a partir d'un esquema 
simple i tergiversat de lluita entre democràcia i tirania. Podríem parlar de conflictes 
interns en què la ingerència occidental ha estat intensa i proactiva. 


A Ucraina, tant la Revolució Taronja del 2004 com la insurgència de l'Euromaidan del 
2014 són l'expressió de conflictes interns. Una pugna entre oligarquies pel poder de 
l'estat ucrainès, una pugna entre relats nacionals diferents, una pugna entre interes- 
sos territorials diferents. Però en aquest conflicte intern, Occident jugà una ingerència 
descarada, i fins i tot publicitada. Allò rellevant no era la manca d'uns alts estàndards 
democràtics —al cap i a la fi, la democràcia ucrainesa no distava gaire de la polonesa 
o hongaresa-—, sinó el fet que els governs ucrainesos, tant el 2003 com el 2013, no es 
plegaven als interessos d'Occident. 


Malgrat l'afició a reduir les explicacions del conflicte ucrainès com un xoc entre russò- 
fons i ucrainesòfons, les bases del conflicte es troben sobretot en l'estructura econòmi- 
ca. D'una banda, una part occidental del país té una estructura agrícola i industrial de 
mida mitjana i molt lligada econòmicament als paisos de l'est europeu, i, de l'altra, una 
part oriental del país està dominada per la indústria pesada i té una economia molt més 
lligada a Rússia. 


Alhora, l'economia ucrainesa no va aconseguir recuperar-se com ho feu l'economia rus- 
Sa una dècada després de la caiguda de l'URSS. Ucraina, que havia estat el territori 
de l'URSS amb la major concentració d'indústria tecnològica i d'alt valor afegit, havia 
estat també qui havia patit amb més duresa la reconversió econòmica al capitalisme. 
La manca d'importants recursos naturals, a diferència de Rússia, li havia impedit con- 
trarestar mínimament el desmantellament industrial. 


Aquesta situació, agreujada pels efectes de la crisi capitalista de 2008, va afavorir el 
ressorgiment d'un nacionalisme antisoviètic, que històricament havia estat una de les 
cares del moviment nacional ucrainès. Aquesta ideologia anà penetrant en les institu- 
cions de l'estat ucrainès i posant en alerta una part de la societat, més enllà dels seus 
fluctuants resultats electorals. Va ser així com es va convertir en un nou vector del 
conflicte intern. 


El cop d'estat de l'Euromaidan, entre el 2013 i el 2014 té com a causa directa l'exigència 
de la dreta nacionalista antisoviètica al govern per ratificar l'Acord d'associació d'Ucra- 
ina i la Unió Europea. La Unió Europea havia plantejat el tractat pràcticament com una 
acció de guerra econòmica contra Rússia. El tractat suposava l'exclusivitat de les relaci- 
ons comercials d'Ucraina amb la UE i, per tant, la pèrdua d'Ucraina com a mercat per als 
productes russos. Però no només això, sinó que suposava la destrucció del teixit econò- 
mic del Donbass i altres regions orientals. Alhora, aquest acord obria informalment la 
porta als acords militars i a una futura integració a l'OTAN. 


El govern de lanuRovitx, amb una base electoral i uns interessos econòmics molt lligats 
a l'est ucrainès, es va negar a signar l'acord amb la UE. Aquest fou el pretext perquè la 
dreta neoliberal i el nacionalisme antisoviètic ucrainès, tant el de matriu conservadora 
com el de matriu ultradretana, organitzessin l'Euromaidan i aconseguissin fer-se amb 
el poder. l d'aquí se'n derivà tot l'esclat de violència i repressió contra l'esquerra ucrai- 
nesa i, en darrer terme, la guerra al Donbass. 


Una guerra que provocà 11.000 morts fins als acords de pau de Minst, i 3.000 morts 
més pels incompliments reiterats de l'alto el foc per part d'Ucraina, que va dirigir cap 
a la guerra al Donbass bona part de les trames d'ultradreta enfortides durant l'Euro- 
maidan. 


L'actual estat rus s'ha convertit en una potència mundial des de final dels anys 90 i 
principi del segle XXI. Just després de l'esfondrament de l'URSS i durant els anys 90, 
l'estat rus és dirigit per un govern tutelat pel govern dels Estats Units d'Amèrica, que ha 
desmantellat l'estructura de protecció social soviètica i ha implementat un capitalisme 
salvatge amb molta influència de les noves màfies empresarials. Aquest govern se cen- 
tra en la política interior i deixa de ser rellevant en la política exterior. 


El govern de Putin i l'actual aparell estatal rus són fills de la Rússia de leltsin. La Rússia 
democràtica i social fou esclafada en l'assalt al parlament l'octubre de 1993 i derrota- 
da a les eleccions presidencials de 1996, en què els paisos occidentals van intervenir 
descaradament per afavorir la victòria de leltsin contra el candidat comunista. A inici 
del segle XXI, Rússia es va recuperar econòmicament, mitjançant la institucionalització 
i la normalització del capitalisme d'oligarquies. Aquest creixement econòmic va portar 
ala necessitat d'una influència internacional més elevada. El capitalisme, arreu, tendeix 
sempre cap a l'imperialisme. 


El retorn de Rússia a l'escenari de les grans potències va anar acompanyat d'una re- 
tòrica política d'orgull nacional davant l'hegemonia "occidental": feia una relectura de 
l'herència soviètica al servei del nacionalisme rus, però retòricament enllaçava amb 
els conceptes soviètics (solidaritat, autodeterminació, antifeixisme, antiimperialisme) que 
encara gaudien d'un ampli suport popular. 


Aquest ressorgiment rus es va desenvolupar en paral-lel a l'agenda militar fixada pels 
EUA i l'OTAN, que provocà agressions contra Iugoslàvia el 1999, o la guerra a l'Afganis- 
tan i l'Iraq. Tal com va denunciar Putin el 2008 a la Cimera de Minsh, Rússia no estava 
disposada a tolerar la unilateralitat nord-americana. 


El conflicte de Líbia del 2011 és l'últim dels grans conflictes internacionals on l'Estat 
rus perdia un aliat pel fet de no intervenir-hi militarment. Posteriorment, la guerra de 
Síria marcà un abans i un després en la política militar exterior russa, i demostrà que 
l'Estat rus ja tenia una gran capacitat militar dissuassòria i d'intervenció en els conflic- 
tes internacionals. 


L'estat rus ara ja és un actor de primer ordre en la nova cursa armamentística i en les 
intervencions militars en els conflictes internacionals. Per tant, la seva lògica és la d'un 
mirall invertit respecte a la lògica de l'OTAN. 


L'acció a Ucraina, més enllà de si serà un error estratègic letal per a Putin, s'insereix 
en aquesta lògica de defensa d'un espai propi promoguda per Occident. Les desenes 
de guerres promogudes pels EUA i Occident en les darreres dècades no converteixen 
l'acció russa a Ucraina en una acció legítima, però sense aquestes guerres no s'explica 
la política exterior russa. 


La doctrina de les esferes d'influència és la coartada de les polítiques imperialistes. La 
idea que tot terreny que una potència no ocupi serà ocupat per una altra serveix per 
justificar, davant la mateixa població, les ingerències en altres paisos i una cursa arma- 
mentística i militar que tard o d'hora acaba provocant guerres. 


Qui és el responsable de la guerra2 Si tanquem el focus en l'agressió militar russa, òbvi- 
ament el responsable és el govern rus. Però, Si obrim el focus a les causes de la guerra, 
no només els responsables s'amplien, sinó que el bàndol al qual els Paisos Catalans 
som comptats n'és, en bona part, responsable. 


En què es basa la responsabilitat occidental en la guerra a Ucraina7 Al llarg d'aquest do- 
cument hem anat desgranant els fets concrets que han tensat el conflicte en els darrers 
30 anys. Occident ha tingut l'oportunitat, des de la seva posició preeminent, de construir 


escenaris de neutralitat, seguretat i cooperació. En pràcticament totes les situacions ha 
tingut llibertat de decisió i els condicionants no haurien dificultat poder aplicar aquest 
tipus de política. Però ha optat per un esquema en què Rússia sempre ha estat en el 
fons l'enemic, i calia esquilar-li tant espai i poder com fos possible, mentre durés la seva 
debilitat. Aquest esquema l'ha anat aplicant a Iugoslàvia i a l'Orient Mitjà. La guerra de 
Geòrgia el 2008 no serví per rectificar, sinó que només 5 anys després es posava Ucra- 
Ina entre l'espasa i la paret amb l'acord d'associació. Amb tot, caldrà veure quines van 
ser les promeses fetes i els consells donats al govern ucrainès tant en l'incompliment 
dels Acords de Minsh com en l'escalada de tensió de les setmanes prèvies a la guerra. 


Ilcom cal tractar la responsabilitat russa en la guerra7 Les responsabilitats de Rússia en 
l'actual guerra són evidents i les hem assenyalat al llarg d'aquest document. La prem- 
sa del fa dies que acusa les posicions antiOTAN de negar aquestes responsabilitats. El 
que proposen els opinadors arrenglerats amb la UE és que l'únic missatge que s'emeti 
és el d'una condemna unànime i exclusiva contra Rússia. Fer això suposaria amagar i 
exculpar les responsabilitats d'Occident, perpetuar les causes del conflicte i també el 
reforçament intern del govern rus davant la seva mateixa població. 


Com en qualsevol altre país del món, també a Rússia és desitjable la substitució d'un go- 
vern capitalista per un altre que serveixi als interessos populars. Però cal tenir clar que 
la substitució de Putin per un altre tipus de govern igual de repressiu, corrupte i capitalis- 
ta, però més dèbil, és una solució que només serveix a Occident per continuar explotant 
la debilitat russa, però no serviria per a la pau. També cal tenir clar que la substitució de 
Putin per un govern popular, que sí que portaria grans beneficis a les classes populars 
russes, tampoc no posaria per Si Sola les bases per a la resolució del conflicte, ja que 
l'amenaça de l'OTAN continuaria obligant qualsevol govern rus a la disputa de les àrees 
d'influència. Una solució duradora ha de d'englobar la neutralitat i desmilitarització de 
l'Europa oriental, i aquesta solució només pot partir d'una iniciativa occidental. 


Sense dubte, és la classe treballadora ucrainesa, en primer terme, i posteriorment 
la russa, les que estan vivint i patint els efectes mortals de la guerra. Il també les 
que en viuran amb intensitat directa l'impacte socioeconòmic, segurament de mane- 
ra perllongada i desigual en el temps. Així, l'economia de la guerra, centrar tots els 
esforços econòmics per donar suport a l'esforç bèl-lic, pel que fa a la provisió d'arma- 
ment, d'efectius i també de reorientació de la producció, previsiblement comportarà 
un empobriment generalitzat de les condicions materials de les treballadores i una 
regressió en els seus drets. 


Els efectes socioeconòmics de la guerra als Paisos Catalans ja resulten palpables en 
l'encariment del preu de la llum, del gas i de la gasolina, es comença a notar despro- 
veiment d'alguns productes com la farina de blat, i es genera l'amenaça sobre l'oli de 
gira-sol. La pujada de la gasolina i l'electricitat tindrà un impacte en l'encariment dels 
productes en general, ja que, si el transport de mercaderies s'encareix, el preu final 
s'encareix. No podem passar per l'alt la pujada, per tant, de l'IPC. Així, tot i que podem 
dir que en general els efectes socioeconòmics de les guerres poden ser lents, el trenca- 
ment dels acords sobre subministraments de productes de primera necessitat ja està 
tenint els primers efectes directes. 


A aquests efectes de curt termini se n'han de sumar d'altres que deriven de la inflació, 
l'impacte sobre el PIB, el pànic a una inflació sense creixement econòmic, la possible 
crisi sobre l'euro i altres carrerons del sistema econòmic capitalista que repercutiran en 
el salari, en els serveis públics i en les pensions. Tot, en un escenari on previsiblement 
l'esforç dels pressupostos públics es destina a augmentar la despesa militar i arma- 
mentística i a subvencionar l'encariment de l'energia per fer sostenible la compra dels 
subministraments bàsics. 


Aquesta situació d'emergència energètica és gairebé segur que impactarà negativa- 
ment en la lluita contra el canvi climàtic. Després d'inocular la idea que eno podem 
dependre del gas rus-2, el seguent pas és dissenyar la transició energètica com una 
política d'emergència, evitar tot debat social i sacrificar aspectes clau —com la questió 
ecològica, o evitar els oligopolis— en pro del bé superior de la defensa nacional. 


No podem ignorar que tots els recursos públics reorientats a la despesa militar, a la 
subvenció de l'energia i a donar suport a les decisions preses per la UE són recursos 
que es deixaran de destinar per pal-liar els efectes econòmics d'empobriment i manca 
de drets accelerats per la crisi de la Covid 19. Uns efectes que van situar les dones de 
la classe treballadora de la primera línia de lluita contra la pandèmia a la primera línia 
de la precarietat: en nombre d'aturades, en pèrdua de condicions laborals dels sectors 
feminitzats perjudicats per la pandèmia, per l'augment de l'escletxa salarial i per l'en- 
cariment del cost de la vida en relació amb l'empitjorament laboral. 


A més, la guerra també ha posat de nou sobre la taula l'explotació reproductiva. AiXí, 
Ucraina —on la maternitat subrogada es troba regulada i convertida en un negoci en 
alça— deixarà de reproduir mà d'obra per vendre. El debat sobre la regularització 
d'aquesta pràctica als Paisos Catalans és sobre la taula de la mà dels qui reclamen 
per a si mateixos el dret a decidir sobre el cos de les dones, dels qui ens consideren 
com a instruments de producció i volen ser els qui decideixen quan, de quina qualitat 
i en quines condicions es produeix la força de treball. Així mateix, és previsible que les 
pròximes setmanes i mesos comencem a conèixer informacions sobre les violacions de 
guerra i l'augment de l'explotació sexual, tal com ha passat en cadascuna de les guerres 
lliurades amb anterioritat. 


Políticament, la guerra està essent aprofitada per l'estat i pels sectors conservadors per 
reforçar-se ideològicament davant la població. La retòrica de la lluita entre la llibertat i 
la tirania, així com l'activació d'una campanya antirrussa, ens transporten als moments 
més foscos del franquisme. 


L'estat rus i el govern de Putin han fet negocis i han signat acords amb els grans oli- 
garques espanyols i amb tots els governs de torn. El finançament de l'extrema dreta 
espanyola prové, en part, de les fortunes d'alguns oligarques russos. Però tot això que- 
da ocult darrere una campanya que pretén acusar de connivència amb Putin qualsevol 
moviment polític o social antagonista. L'estat ha reciclat, sense gaire esforç ni innovació, 
el discurs anticomunista —sense importar que ni Putin ni l'estat rus siguin comunistes—, 
itot apunta que confia en la tensió a mitjà termini per poder marginar de l'esfera pública 
qualsevol discurs crític. En aquesta estratègia, un dels objectius principals de l'estat és 
aconseguir, per fi desacreditar, el moviment independentista català a escala europea, 
presentant-lo com un peó del Rremiin. 


La prohibició de mitjans de comunicació i la censura directa a través dels grans gegants 
d'internet obren una nova dimensió en el control social i de la informació que sempre 
han exercit els paisos capitalistes. Aquesta prohibició no té com a objecte eliminar la 
possible propaganda del govern de Putin, sinó forçar l'autocensura dels periodistes oc- 
cidentals a través de la por de ser etiquetat com a persona vinculada al règim rus. 


Aquesta ofensiva ideològica també té en el seu punt de mira afeblir els posicionaments 
antiimperialistes i pacifistes. Fins ara, un gruix Social rellevant a l'Europa occidental, 
amb especial incidència als Pailsos Catalans, afirmava amb vehemència la necessitat 
del respecte a la legalitat internacional i als principis més generals de la pau. La guer- 
ra, juntament amb la penetració ideològica de l'agenda d'extrema dreta, pot incitar el 
militarisme a obrir un seguit de guerres culturals que s'acabin traduint en decisions 
polítiques. D'una banda, amb la idea que, al capdavall, la legalitat internacional no ser- 
veix per a res i que allò que cal fer és adaptar-se a la zrealitats de la llei del més fort, 
essent el més fort. Il per ser el més fort poden desenvolupar el raonament que cal una 
remilitarització social. 


D'altra banda, cal tenir molt present l'amenaça que suposa la presència de voluntaris 
ultradretans espanyols a les files de les milícies d'extrema dreta d'Ucraina i l'accés a 
armes fora de control. Ucraina es pot convertir per a l'extrema dreta europea en allò que 
Síria va suposar per al gihadisme europeu. 


El doble raser europeu en la política migratòria d'acollida als refugiats està donant carta 
de naturalesa als plantejaments racistes. S'ha normalitzat la idea que hi ha persones 
que mereixen un grau de solidaritat i suport més gran que altres, i que això es deu al 
color de pell i la religió. D'aquesta manera, l'extrema dreta assoleix, de nou, una victòria. 


Aquesta ofensiva autoritària i militarista segurament serà usada per ofegar i batallar 
contra els avenços en la conquesta de l'hegemonia per part del moviment feminista en 
els darrers anys, un altre dels objectius de l'agenda política de l'extrema dreta. 


UNES COORDENADES BÀSIQUES PER A L'ACCIÓ POLÍTICA 


Una guerra entre interessos imperialistes és una guerra contra el poble. A curt termini, 
qualsevol solució mínimament estable i digna que estalvii morts i patiments és una so- 
lució bona. Aquesta solució ha d'incloure uns acords de pau que garanteixin la sobirania 
i neutralitat d'Ucraina, el dret d'autodeterminació del Donbass i de Crimea, i el retorn de 
tota la població desplaçada des del 2014. 


A llarg termini, només el socialisme pot posar les bases per a una pau duradora al món. 
Només des de la igualtat i el progrés social, des del respecte al dret d'autodetermina- 
ció i des de les relacions iguals i desmilitaritzades entre estats és possible pensar en 
escenaris de pau. Això és tot el contrari del que representen les relacions establertes a 
partir de l'OTAN i la UE. 


En el pla intern cal començar a treballar per articular una àmplia aliança social que faci 
front al relat bel-licista de l'estat i que treballi per aturar l'agenda política, econòmica, 
social i militar que l'estat, la UE i l'OTAN intentaran imposar-nos amb l'excusa de la 
guerra i de l'escenari de tensió permanent que se'n derivi. 


endavant BE 


organització socialista d'alliberament nacional 


